O‘ZBEKISTON NEFT VA GAZ SANOATI TARMOQLARIDA LOYIHALASh vaILMIY-TADQIQOT IShLARI BO‘YIChA “NEFTGAZFAN” ILMIY-IShLAB ChIQARISh BIRLAShMASI FAOLIYATINI TAShKIL ETISh MASALALARI TO‘G‘RISIDA

Neft va gaz sanoati tarmoqlarida boshqaruv tuzilmasini takomillashtirish, loyihalash, ilmiy-tadqiqot ishlarining iqtisodiy samaradorligini oshirish maqsadida Vazirlar Mahkamasi qaror qiladi:
 1. Vazirlar Mahkamasining 1993-yil 14-yanvardagi 31-son qaroriga muvofiq “O‘zbekneftgaz” milliy korporatsiyasi tarkibida 1-ilovaga* binoan respublika neft va gaz qazib olish tashkilotlari institutlari va konstruktorlik byurolari negizida neft va gaz sanoati tarmoqlarida loyihalash va ilmiy-tadqiqot ishlari bo‘yicha “Neftgazfan” ilmiy-ishlab chiqarish birlashmasi tashkil etilganligi ma’lumot uchun qabul qilinsin.
 2. Belgilab qo‘yilsinki, “Neftgazfan” ilmiy-ishlab chiqarish birlashmasi:
 respublika neft va gaz sanoatida ilmiy, loyihalash, normativ-tadqiqot, texnologik, konstruktorlik ishlarini amalga oshiruvchi korxona va tashkilotlarni o‘z tarkibiga olgan davlat birlashmasi hisoblanadi;
 yuridik shaxs hisoblanadi va o‘z faoliyatini respublikaning amaldagi qonun hujjatlari, “O‘zbekneftgaz” milliy korporatsiyasi Ustavi hamda Vazirlar Mahkamasi bilan kelishilgan va “O‘zbekneftgaz” korporatsiyasi tomonidan tasdiqlanadigan birlashma Ustavi asosida tashkil etadi.
 3. Quyidagilar “Neftgazfan” ilmiy-ishlab chiqarish birlashmasi faoliyatining asosiy yo‘nalishlari etib belgilansin:
 geologiya, izlash, qidiruv, neft, gaz, gaz kondensati konlarini o‘zlashtirish, to‘plash, tayyorlash, uzatish, tashish, qayta ishlash, xalq xo‘jaligida neftdan, gazdan va neft mahsulotlaridan sinoat asosida foydalanish, gazni yer ostida saqlash, neft, gaz va neftni qayta ishlash sanoati obyektlari, neft, gaz va neft mahsulotlari quvurlari tarmoqlari qurilishi yo‘nalishlari bo‘yicha ilmiy-tadqiqot, loyiha-qidiruv, tajriba-konstruktorlik texnologik ishlarning iqtisodiy manfaatdorligini ta’minlovchi tizimni yaratish;
 neft, gaz va gaz kondensati konlarini qidirib topish va ularni razvedka qilish bo‘yicha geologiya-qidiruv ishlarining samarali yo‘nalishlarini asoslab berish, xomashyo bazasini kengaytirish maqsadida neft, gaz, kondensat zaxiralarini hisoblashni amalga oshirish;
 tabiiy resurslardan oqilona foydalanish, yer osti boyliklarini muhofaza qilish va ekologiya xavfsizligi bo‘yicha ilmiy-tadqiqot va tajriba-konstruktorlik ishlarini o‘tkazish;
 neft, gaz va gaz kondensati konlari, shuningdek, gazning yer osti omborlarini o‘zlashtirish va tartibga solishning ilmiy asoslangan loyihalarini ishlab chiqish, tabiiy resurslardan yanada to‘laroq foydalanish vazifalaridan kelib chiqqan holda ularning o‘zlashtirilishi ustidan nazoratni amalga oshirish;
 neft, gaz, neftni qayta ishlash sanoatini istiqbolda rivojlantirishning va neft mahsulotlari bilan ta’minlash tizimining umumiy rejalarini ishlab chiqish;
 respublika sanoat korxonalari va aholisini gaz bilan ta’minlashning ishonchliligi va barqarorligini oshirish usullarini ishlab chiqish;
 neft va gaz sanoati tarmoq institutlarining ixtisoslik yo‘nalishdagi kuchlarini neft va gaz qazib olish obyektlarini loyihalash, tadqiq etish, qurish, ularni qayta ishlash, yonilg‘ini tashish bo‘yicha alohida muhim masalalarni hal etish uchun to‘plash. Bunda xodimlarning maoshi mahsulotning pirovard natijalariga to‘g‘ridan to‘g‘riiqdisodiy bog‘liqligiga erishiladi;
 loyihalash, tadqiq qilish sohalarida xorijiy mamlakatlar bilan iqtisodiy hamkorlikni kengaytirish, tarmoqda ilg‘or texnika va texnologiyani joriy etish, neft va gaz sanoati obyektlarni qayta qurish va texnika bilan qayta jihozlash.
 4. “Neftgazfan” ilmiy-ishlab chiqarish birlashmasining yuqori organi Kengash hisoblanadi, u birlashma boshqaruvini saylaydi, apparat tuzilmasini, mehnatga haq to‘lash fondini va xodimlarni moddiy rag‘batlantirish shartlarini belgilaydi. Apparatni mablag‘ bilan ta’minlash birlashma tarkibiga kiruvchi tarkibiy bo‘linmalarning ajratmalari hisobiga amalga oshiriladi.
 Birlashma apparati tuzilmasi 2-ilovaga* muvofiq tavsiya qilinsin. Birlashmaga bosh direktorning 2 nafar o‘rinbosari, shu jumladan, bir nafar birinchi, o‘rinbosari bo‘lishiga ruxsat etilsin. “Neftgazfan” ilmiy-ishlab chiqarish birlashmasi bosh direktorining birinchi o‘rinbosar maishiy ta’minot, tibbiy va transport xizmati ko‘rsatish sharoitlari bo‘yicha vazir o‘rinbosariga tenglashtirilsin. 
 Bosh direktorning birinchi o‘rinbosari Vazirlar Mahkamasi tomonidan tasdiqlanadi. 
 5. “Neftgazfan” ilmiy-ishlab chiqarish birlashmasining boshqaruv apparati quyidagi manzilga joylashtirilsin: Toshkent shahri, Taras Shevchenko ko‘chasi, 2-uy. 
 6. Ushbu qarorning bajarilishini nazorat qilish Bosh vazirning o‘rinbosari o‘rtoq Q.J. Haqqulov zimmasiga yuklatilsin.